MTÜ NELJA VALLA KOGU
 JUHATUSE KOOSOLEKU PROTOKOLL   	

Tallinnas, 29. oktoober 2014. a  (kl 16.00-17.15)	 	

Juhatas:	Aule Kikas	
Protokollis:	Aule Kikas	
Osalesid:	juhatuse liikmed Heiki Mikomägi,  Kaido Taberland,  Kaire Nuut,  Anu Altmets,  Avo Sipelgas, Aule Kikas, Arnold Õispuu , Andres Laisk
	
Puudus:	juhatuse liikmed Kalle Reiter,  Indrek Naudi,  Tiit Vahenõmm, Rene Tammis	

Päevakord:	
	
1) Nelja Valla Kogu tegevuspiirkonda hõlmava kohaliku arengu strateegia 2014-2020 koostamine.
2) Sisendid strateegia ettevalmistava perioodi tegevusteks ning eelarve koostamiseks, taotluse esitamise protseduuriline tegevus.
3) Juhatuse esimehe töö tasustamine  
5) Informatsioon 

1.	Nelja Valla Kogu tegevuspiirkonda hõlmava kohaliku arengu strateegia 2014-2020 koostamine.
Arutleti  strateegia ettevalmistavate tegevuste teemal. Juhatuse esimehe ülesandeks on koondada senised materjalid  ning edastada need strateegia koostajale. Strateegia koostamiseks aluseks on Eesti Maaelu Arengukava (MES) 2014-2020 http://www.agri.ee/et/eesmargid-tegevused/eesti-maaelu-arengukava-mak-2014-2020 ja põllumajandusministri 14.10.2014 määrus nr  85 „LEADERi kohaliku arengu strateegia ettevalmistamise toetuse saamise nõuded, toetuse taotlemise ja taotluse menetlemise kord“ https://www.riigiteataja.ee/akt/117102014009.
Otsustati: 1) Viia läbi lihtsustatud korras hankemenetlus (hankedokument lisatud protokollile) ning teha pakkumine kolmele varasemat analoogsete tööde teostamise kogemust omavale organisatsioonile (Civitta Eesti AS, Cumulus Consulting OÜ, Tallinna Ülikooli Eesti Tuleviku-uuringute Instituut). 2) Moodustada komisjon hankedokumentide läbivaatamiseks ja parima pakkuja väljaselgitamiseks koosseisus Aule Kikas, Anu Altmets, Avo Sipelgas, Kaire Nuut ja Rene Tammis.

2.	Sisendid strateegia ettevalmistava perioodi tegevusteks ning eelarve koostamiseks, taotluse esitamise protseduuriline tegevus.
Aule Kikas tegi ülevaate strateegia ettevalmistava perioodi tegevustest, tutvustas eelarve ja tegevuskava projekti. Ajalehes Harju Elu avaldame teate strateegia ettevalmistamise alustamise kohta (õigusaktist tulenev nõue). Ettevalmistaval perioodil on kavas läbi viia seminare, intervjuusid,  ajurünnakuid,   4 kaasamisseminari Harku, Saue, Saku ja Kiili vallas, intervjuud kõigi valdade esindajate/ arenguspetsialistidega, avatud foorum kõigile piirkonna osapooltele. Tegevuskava kinnitamine on üldkoosoleku pädevuses. 
Otsustati: 1) kutsuda kokku strateegia ettevalmistava perioodi tegevuskava kinnitamiseks kokku Nelja Valla Kogu üldkoosolek 11. novembril 2014 algusega kell 18.
3.	Juhatuse esimehe töö tasustamine. 
Alates  4. augustist  täidab senise kolme (tegevjuht, sekretär ja juhatuse esimees) inimese asemel juhtimise ja asjaajamisega seotud ülesandeid juhatuse esimees. Käesoleva aasta eelarvesse oli arvestatud töötasufondi jääki summas 3441, mis annab võimaluse maksta juhatuse esimehele hüvitist  815 eurot kuus (brutotasuna) perioodi august-oktoober eest. Et valdav tegevus alates novembrist on seotud uue rahastusperioodi strateegia ettevalmistamisega, siis perioodi nov 2014- apr 2015 töötasu on sisse kirjutatud strateegia ettevalmistava tegevuse eelarve projekti. Juhatuse liikmetele tasu maksmine on üldkoosoleku pädevuses. 
Otsustati teha ettepanek üldkoosolekule juhatuse esimehe töö tasustamiseks. 
4.Informatsioon. 
Jätkuvalt on töös 2013.a mardilaada kulude väljaselgitamine koostöös HOLiga ning  juhatuse eelmise esimehe Mihkel Puki järelpärimisega seonduvad teemad. Osapooli rahuldava tulemuseni veel jõutud ei ole.

Aule Kikas
juhatuse esimees 

Lisa 1
Lihtsustatud korras tellitav teenus. Leader-tegevusgrupi MTÜ Nelja Valla  Kogu ehk Harku, Kiili, Saku ja Saue valla tegevuspiirkonda hõlmava kohaliku arengu strateegia 2014-2020 koostamine.
Kutsume Teid osalema MTÜ Nelja Valla Kogu poolt korraldatud lihtsustatud hankemenetluses „MTÜ Nelja Valla Kogu tegevuspiirkonna hõlmava kohaliku arengu strateegia 2014-2020“ koostamiseks.
1.	Hanke eesmärk ja üldinfo
Nelja Valla Kogu on üks 26st Leader-meetme kohalikust tegevusgrupist Eestis, kelle tegevuspiirkonda kuuluvad Harku vald, Kiili vald, Saku vald ja Saue vald.  LEADER-lähenemise põhielementideks on avaliku ja erasektori partnerluses loodud kohalikud tegevusgrupid, kes koostavad piirkonnapõhised kohaliku arengu strateegiad. Nii strateegiate väljatöötamine kui ka rakendamine toimub alt-üles-põhimõttel. Strateegiad koosnevad omavahel seotud ja mitut valdkonda hõlmavatest toetusmeetmetest.  Lisaks koostööle on LEADERis väga oluline võrgustikutöö soodustamine.
2.	Hanke objekt
Hankeobjekt on Leader-tegevusgrupi MTÜ Nelja Valla  Kogu ehk Harku, Kiili, Saku ja Saue valla tegevuspiirkonda hõlmava kohaliku arengu strateegia 2014-2020 koostamine. 
3.	Nõuded pakkumusele
3.1.	Strateegia koostamise olulisemateks alusteks on: 
1)	Eesti Maaelu Arengukava (MES) 2014-2020 http://www.agri.ee/et/eesmargid-tegevused/eesti-maaelu-arengukava-mak-2014-2020;
2)	Põllumajandusministri 14.10.2014 määrus nr  85 „LEADERi kohaliku arengu strateegia ettevalmistamise toetuse saamise nõuded, toetuse taotlemise ja taotluse menetlemise kord“ https://www.riigiteataja.ee/akt/117102014009. 
3.2.	Leader-lähenemise põhimõtted, millele strateegia peab vastama
1) aitab kaasa ühe või mitme Maaelu Arengu Euroopa Põllumajandusfondi (edaspidi EAFRD) prioriteedi elluviimisele ja on kooskõlas EAFRD reeglitega;
2) on integreeritud, mitmesektoriline ja piirkonnapõhine;
3) võtab arvesse kohalikke vajadusi ja kohalikku potentsiaali ning sisaldab uuenduslikke elemente kohalikus kontekstis, võrgustumist ja koostööd;
4) sisaldab strateegiaga hõlmatud tegevuspiirkonna ja rahvastiku piiritlemist;
5) sisaldab kohaliku tegevusgrupi tegevuspiirkonna arenguvajaduste ja -potentsiaali analüüsi, sealhulgas tugevuste, nõrkuste, võimaluste ning ohtude analüüsi;
6) sisaldab strateegia ja selle eesmärkide kirjeldust, strateegia integreeritud ja uuendusliku olemuse kirjeldust ning eesmärkide hierarhiat, sealhulgas selgeid ja mõõdetavaid väljundnäitajate ja tulemusnäitajate sihttasemeid;
7) sisaldab eelnevate strateegiate eesmärkide täitmist ja saavutatud tulemusi;
8) on sidus asjaomaste valdkondlike ja piirkondlike arengukavadega;
9) sisaldab kogukonna strateegia arendamisse kaasamise protsessi kirjeldust;
10) sisaldab strateegia elluviimise kava, milles näidatakse, kuidas eesmärgid meetmetena ellu viiakse;
11) sisaldab strateegia juhtimise ja seire korralduse kirjeldust, milles näidatakse strateegiat rakendava kohaliku tegevusgrupi suutlikkust ja hindamise korralduse kirjeldust;
12) sisaldab strateegia rahastamiskava;
13) sisaldab strateegia uuendamise korda.
14) Strateegia minimaalne ajavahemik on strateegia esitamise päevast kuni 31. detsembrini 2020.
  
3.3.	Nõuded, millele strateegias kirjeldatavad meetmed peavad vastama
1) Strateegia elluviimise kava meetmed vastavad Euroopa Parlamendi ja nõukogu määruses (EL) nr 1303/2013 ning Euroopa Parlamendi ja nõukogu määruses (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta 
2) Strateegia elluviimise kava meetmed koosnevad järgmistest osadest:
 1) strateegia meetme nimetus;
 2) strateegia meetme rakendamise vajaduse lühikirjeldus;
 3) strateegia meetme eesmärk;
 4) toetatavad tegevused;
 5) strateegia meetme sihtgrupp;
 6) kohaliku tegevusgrupi nõuded projektitoetuse taotlejale ja toetuse saajale;
 7) LEADER-projektitoetuse taotluste hindamiskriteeriumid;
 8) toetuse maksimaalne suurus ja määr strateegia meetme rakendamise korral;
 9) strateegia meetme indikaatorid ja sihttasemed;
 10) Euroopa Parlamendi ja nõukogu määruse (EL) nr 1305/2013 artiklis 5 nimetatud prioriteedid, mille eesmärkide saavutamisele strateegia meetme rakendamine enim kaasa aitab.
3.4.	 Pakkumisel tuleb lähtuda järgnevast:
1)	tagatakse strateegia koostamise perioodil läbiviidavate seminaride, intervjuude, ajurünnakute ja koosolekute kompetentne juhtimine ja tulemuste analüüsimine.
2)	vastavalt kokkulepitud ajakavale korraldatakse ja  juhitakse üritused ning teostatakse hilisemad analüüsid:
a.	4 strateegia töökoosolekut juhtgrupi osavõtul,
b.	4 kaasamisseminari Harku, Saue, Saku ja Kiili vallas,
c.	intervjuud kõigi valdade esindajate/ arenguspetsialistidega,
d.	avatud foorum kõigile piirkonna osapooltele.
3)	pakkuja poolt koostatakse täiendavalt hetkeolukorra analüüs koos järeldustega uuele strateegiale.
4)	pakkuja poolt koostatakse strateegia lõppversioon ning esitatakse see tellijale.
5)	strateegia koostamine toimub ajavahemikul 7. november 2014 – 28. veebruar 2015. 
6)	hinnapakkumine ei pea sisaldama kohvipause, ruumide rente ning muid korralduskulusid.
7)	pakkuja peab omama varasemat analoogsete tööde teostamise kogemust. 
8)	koos hinnapakkumisega tuleb esitada projektijuhi CV ning firma portfolio tehtud strateegiaalastest töödest 5 viimase aasta jooksul. 
9)        kõik hinnad näidata eurodes, käibemaksuga ja käibemaksuta
9)	pakkumuse  palume esitada paberkandjal, suletud ümbrikus hiljemalt 07.11.2014 kl 14.00 Nelja Valla Kogu  büroosse aadressil Sirge 2, Tallinn 10618. Ümbrikule kirjutada; * Hinnapakkumus; * Mitte avada enne 07.11.2014, kell 14.00; * Pakkumuse esitaja nimi ja aadress.
10) Tähtaegselt laekunud pakkumused avatakse hankija moodustatud komisjoni poolt ühe tööpäeva jooksul pärast pakkumuste laekumist. Hilinenult saabunud  pakkumused ei kuulu vastuvõtmisele ja tagastatakse pakkujatele avamata.. Hankija edastab pakkumuste avamise protokolli ning otsused digitaalselt allkirjastatud kirjaga pakkuja aadressil.
4.	Pakkumuste vastavaks tunnistamine või tagasi lükkamine
4.1.	hankija lükkab pakkumuse tagasi, kui pakkumus ei vasta hanketeates, hankedokumentides ja selle lisades esitatud tingimustele. ’
4.2.	hankija lükkab kõik pakkumused tagasikui kõigi vastavaks tunnistatud Pakkumuste maksumused ületavad hankelepingu eeldatavat maksumust või riigihanke piirmäära; 
4.3.	teade kõikide pakkumuste tagasilükkamise kohta väljastatakse koheselt kõikidele pakkumuse esitanud pakkujatele. 
5.	Eduka pakkumuse väljaselgitamine
Edukaks pakkumuseks kinnitatakse pakkumuskutsele vastava madalaima hinnaga pakkumus koos käibemaksuga. 
6.	Täiendav teave hanke kohta
Pakkumuskutsega seotud täiendavat teavet saab küsida peale kahe päeva jooksul pärast lihtsustatud korras hankemenetluse teate saamist Sirge 2, T allinn, Nelja Valla Kogu büroos või  e-posti aadressil info@4kogu. 
Täiendavalt kirjalikult küsitud ja vastatud  teave avalikustatakse samal päeval Nelja Valla Kogu koduleheküljel aadressil www.4kogu.ee.